# Ürümqi

|  |
| --- |
| Ürümqi 乌鲁木齐 |
|  |
| **Bestjoer** |
| Lân | Folksrepublyk Sina |
| Provinsje | Sinkiang |
| **Sifers** |
| Ynwennertal | 3.550.000 (2015) |
| Oerflak | 10.989 km² |
| Befolkingsticht. | 240/km² |
| Stêdekloft | 3.575.000 <small)(2017) |
| Hichte | trochsneed 800 m |
| **Oar** |
| Tiidsône | Sina Standert Tiid (UTC+8) |
| **Offisjele webside** |
| Offisjeel webstee yn 't Sineesk |

**Ürümqi** of **Urumqi** (Oeïgoersk:ئۈرۈمچی; siz: "*Uuruumtsji*", Nederlânske skriuwwize op âlde kaarten: *Oeroemtsji*) of **Wulumuqi** is de haadstêd fan Sinkiang, in autonome regio yn it noardwesten fan Sina. De stêd hie 2.082.000 ynwenners yn 2004.

Under de Qing-dynasty en Republyk Sina hjitte de stêd Dinghua (迪化). Yn 1954 waard de namme fan de stêd feroare yn Wulumuqi (乌鲁木齐)/Ürümqi. Ürümqi betsjut "reade timpel" yn it Mongoalsk en yn it Oeïgoersk betsjut it "moaie greide". Hoewol't de stêd tichteby de noardlike siderûte leit, is it plak relatyf jong foar dy kontreien.

It is de grutste stêd yn de westlike helte fan Sina. De stêd hat taalkundich, kultuereel en kommersjeel mear bining mei it westen as it oarepart fan Sina. De befolking fan Ürümqi bestiet foar benei de helte út Han-Sinezen en goed 42% binne Oeïgoeren, it folk dat yn de lanlike gebieten fan Sinkiang de mearderheid fan de befolking foarmet.

Ürümqi is fan alle miljoenestêden de stêd dy't it fierste fan in see of in oseaan ôf leit.

Yn Sinkiang binne tsientallen goed bewarre mummy's fûn dy't faaks sa'n 4000 jier âld wêze kinne soene. De foarming fan de mummy's is nei alle gedachten op natuerlike wize bard, yn tsjinstelling ta de mummifikaasje dy't yn it âld Egypte tapast waard. It regionaal museum fan de haadstêd Ürümqi hat soksoarte mummy's, mar ek archeologyske fynsten dy't te krijen hawwe mei de siderûte.

## Befolking

De ûndersteande tabel jout de etnyske ferdieling fan de befolking fan Ürümqi;

| Etnyske groep | Befolking | Part (%) |
| --- | --- | --- |
| Han-Sinezen | 5.000.000( 2009) | 45,3% |
| Oeïgoeren | 4.400.000 | 42,79% |
| Hui | 167.148 | 8,03% |
| Kazachen | 48.772 | 2,34% |
| Mantsjoes | 7.682 | 0,37% |
| Mongoalen | 7.252 | 0,35% |
| Sibelen | 3.674 | 0,18% |
| Russen | 2.603 | 0,13% |
| Tujia | 1.614 | 0,08% |
| Kirgiezen | 1.436 | 0,07% |
| Oezbeken | 1.406 | 0,07% |
| Zhuang | 878 | 0,04% |
| Tataren | 767 | 0,04% |
| Tibetanen | 665 | 0,03% |
| Dongxiang | 621 | 0,03% |
| Miao | 620 | 0,03% |
| Koreanen | 588 | 0,03% |
| Oaren | 2.205 | 0,09% |

Panorama Ürümqi
## Bestjoer

Ürümqi hat sân gemeenten en in provinsjaal bestjoer, dat der binne totaal 8 bestjoerlike ôfdielingen.
De plaknammen binne yn it Turksk jûn.

| Bestjoerlike ferdieling Ürümqi | Ofdielingen | Befolking | Oerflak |
| --- | --- | --- | --- |
| Namme | Sineesk | Oeigoersk | *2002*  | *km²* |
| *Ürümqi Stadssector* |
| ■ Yenişehir | 新市区 | يېڭىشەھەر رايونى | 360,000 | 142 |
| ■ Şuymogu | 水磨沟区 | شۇيموگۇ رايونى | 150,000 | 91 |
| ■ Tanrı Dağı | 天山区 | تڭرىتاغ رايونى | 450,000 | 171 |
| ■ Saybağ | 沙依巴克区 | سايباغ رايونى | 440,000 | 422 |
| *Ürümqi Foarstedlike- en Plattelânsektor* |
| ■ Mitung | 米东区 |  | 100,000 | 244 |
| ■ Tudun Haba | 头屯河区 | تۇدۇڭخابا رايونى | 130,000 | 276 |
| ■ Tapançeng | 达坂城区 | داۋانچىڭ رايونى | 40,000 | 5,042 |
| ■ Ürümqi | 烏魯木齊县 | ئۈرۈمچى ناھىيىسى | 80,000 | 4,601 |

## Boarnen, noaten en referinsjes

|  |
| --- |
| **Boarnen, noaten en/as referinsjes:** |
|  |